ஆனால், பன்னெடுங்காலந்தொட்டே நாம் பயன்படுத்தியிருக்கின்ற தானியங்களான தினை, வரகு, சாமை, குதிரைவாலி போன்றவை உரம் போட்டால் நல்ல விளைச்சலைத் தருவதில்லை என்று விவசாயிகள் அண்மையில் கண்டு தெரிந்து கொண்டிருக்கின்றனர். இதனால், எவ்வித செலவும் இல்லாமலேயே இந்த தானியங்கள் இயற்கையான முறையில் நமக்குக் கிடைக்கின்றன என்று பாமயனைத் தொடர்ந்து பேசிய மருத்துவர் கு. சிவராமன் தெரிவித்தார். மேற்கொண்டு அவர் பேசுகையில், பேருந்து நுழைய முடியாத கிராமங்களில் கூட லேய்ஸ் (lays), குர்குரே (Kurkure) போன்ற நொறுவைகள் விற்பனையாகிக்கொண்டிருக்கின்றன. பிள்ளைகளும் அதன் தீமைகள் பற்றித் தெரியாமல் சாப்பிட்டுவருகின்றனர். பெற்றோர்களும், அதற்கு உடன்படுகின்றனர்.